**Brigade Loco** Gipuzkoako musika talde bat da, 2017an sortua. Manex(Bateria), Alex(Gitarra), Mikel(Gitarra), Oier(Baxua) eta Landerrek(Ahotsa) osatzen dute. Lehen hirurentzat lehen taldea izan arren, Lander eta Oier Gipuzkoako Oi! Mugimenduko talde desberdinetan ibiliak dira, aipatzearren, Cold Revenge, Strikers…

Hala ere, boskotea PunkRock doinuetan murgildu, eta lehen maketako 2 abesti kaleratu zituzten 2018 hasieran. Entzulegoaren erantzuna oso ona izanik, 12 abestiz osaturiko lehen diska grabatzeari ekin zioten, Iruñeako Sound of Sirens estudioan, Julen Urzaizen eskutik. Disko honetan Fiachras taldearen "Solo pero en control" bertsioa grabatu zuten. 
"Ekintzek dute hitza" izeneko lehen lan luze horrek arrakasta izan zuen Euskal Herri mailan, eta kontzertu esanguratsu asko jo zituzten, esaterako; 40 Minutu Rock, Gasteiz Calling, Hatortxu Rock, Jimmy Jazz Aretoa, Totem Aretoa, Razzmatazz Aretoa, Doka Aretoa, San Agustin Kulturgunea… Bai eta mundu mailako zenbait talde handirekin oholtza partekatu ere, aipatzearren; Cock Sparrer, Cockney Rejects, The Exploited, 2 Minutos...

Kontzertu eta bira ezberdinen erdian "Bultzada" Anoetako harmailaren singlea ere kaleratu zuten. Honek Errealeko zein Euskal Herriko zaletu asko erakarri zituen.

Lehen diskak eragindako zurrunbilo horrek Euskal Herriko txoko ugari ezagutzeko aukera emateaz gain, atsedenaldi bat hartu eta 2. Diska prestatzeko unea iritsi zitzaien. 2. Hau 2020an argitaratu zuten, "Amets bati lotuta" izenpean. Lan honetan ere bertsio bat sartu zuten, Nealta Folaren "Itxaropen arnasa". Grabaketa lanak Iruñeako Sound of Sirens estudioan egin zituzten, Julen Urzaizen eskutik, baina oraingo honetan, nahasketa eta masterizazioa Bartzelonako Ultramarinos Costa Brava estudioan burutu zituzten, Victor eta Santiren eskutik. 

Tamalez, Covid-19aren pandemiak aurreikuspenak okertu zituen, eta diska berriaren kaleratzea eta aurkezpen data atzeratu egin behar izan zituzten. Taldeak tinko mantendu du bere lan egiteko filosofia. Autogestioari eutsi dio, baina hainbat disketxerekin harremanak mantentzen ditu, batzuetan elkarlanera iritsiz.

2022. urtean Azione Diretta talde italiarraren eskutik split bat atera zuten. "Borghetti Crew" deituriko split honetan talde bakoitzak 5 abesti sartu ditu. Bitxikeri moduan, talde bakoitzak, beste taldearen abesti bat bertsioneatu du. Brigade Locoren grabaketa eta masterizazioa Sound of Sirens estudioetan egin zen oraingoan ere. Binilo formatuan ere eskuragarri dago lana, eta biniloen edizioetarako Tough ain’t enough eta Kaset zigilu lokalak zein Motorcity zigilu italiarrarekin egin dute lan.

Azken bi urte hauetan aldaketa txiki batzuk eman dira taldean. Mikelek gitarjole izateari utzi eta bere lekua Martinek hartu du.
Europara irteera batzuk eginak dira baita ere, Alemania, Chekia, Holanda, Frantzia, zein Italiako leku ezberdinetan ikusi ahal izan ditugu, baita Anoetako estadioan ere, Realaren eta Romaren arteko Europa Leagueko norgehiagokan ere jotzen izan ziren.

Historia
--------

Nagusiki, Oierren (baxularia) ideia izan zen taldea sortzea, zerbait berria egiteko gogoz. Bere eskutik hasi ziren Mikel (gitarra) eta Alex (gitarra), eta taldea guztiz osatzeko, Lander (abeslaria) eta Manex (bateria) sartu ziren. Geroztik hona kontzertuz kontzertu ibili dira, hainbat gaztetxe, txosnagune eta jaialditako agertokietan.

### Taldekideak

* Oier Aperribai, baxua
* Alex Arteaga, gitarra
* Manex Egaña, bateria
* Lander Aznal, ahotsa
* Mikel Soto, gitarra (2017-2023).

Diskografia
-----------

### Diskoak

* Ekintzek dute hitza (2018, egilea editore)
* Amets bati lotua (2020, egilea editore)

### Iraupen motzekoak

* Labankada (2021, egilea editore)
* Beldurra (2022, egilea editore)

Erreferentziak
--------------

1. ↑   «Brigade Loco» *www.badok.eus* (Noiz kontsultatua: 2023-02-24).
2. ↑     *SOTON AZKEN DANTZA [ 2017 - 2023*  - Laburpen Bideoa. *] (Noiz kontsultatua: 2023-02-24)**.*
3. ↑
4. ↑    «Brigade Loco taldeak etxean aurkeztu du 'Ekintzek dute hitza' lan berria» *Goiena.eus* 2018-11-19 (Noiz kontsultatua: 2019-05-27).
5. ↑   «Amets bati lotuta» *www.badok.eus* (Noiz kontsultatua: 2023-02-24).
6. ↑   «Labankada (SG-DG)» *www.badok.eus* (Noiz kontsultatua: 2023-02-24).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q65216132
* **Hiztegiak eta entziklopediak**
* Badok: brigade-loco

 |

* Wd Datuak: Q65216132